ระเบียบสำนักงานกลางทะเบียนราษฎรระเบียบสำนักงานกลางทะเบียนราษฎรกรมการปกครองว่าด้วยการจัดทำทะเบียนราษฎรสำหรับสำนักทะเบียนในเขตปฏิบัติการตามโครงการจัดทำเลขประจำตัวประชาชนแก้ไขเพิ่มเติม(ฉบับที่๕) พ.ศ. ๒๕๓๒---------------------- โดยที่เป็นการสมควรแก้ไขเพิ่มเติมระเบียบสำนักงานกลางทะเบียนราษฎรกรมการปกครอง ว่าด้วยการจัดทำทะเบียนราษฎรสำหรับสำนักทะเบียนในเขตปฏิบัติการ ตามโครงการจัดทำเลขประจำตัวประชาชน พ.ศ. ๒๕๒๘เพื่อให้สอดคล้องกับระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐพ.ศ. ๒๕๓๒ ผู้อำนวยการทะเบียนอาศัยอำนาจตามความในมาตรา ๕แห่งพระราชบัญญัติการทะเบียนราษฎร พ.ศ. ๒๔๙๙ แก้ไขเพิ่มเติมโดยประกาศของคณะปฏิวัติ ฉบับที่ ๒๓๔ ลงวันที่๓๑ ตุลาคม ๒๕๑๕ จึงออกระเบียบกำหนดขั้นตอนและระยะเวลาปฏิบัติราชการสำหรับสำนักทะเบียนในการดำเนินการไว้ดังต่อไปนี้ ข้อ ๑ระเบียบนี้เรียกว่า "ระเบียบสำนักงานกลางทะเบียนราษฎร กรมการปกครอง ว่าด้วยการจัดทำทะเบียนราษฎรสำหรับสำนักทะเบียนในเขตปฏิบัติการ ตามโครงการจัดทำเลขประจำตัวประชาชนแก้ไขเพิ่มเติม (ฉบับที่ ๕) พ.ศ.๒๕๓๒" ข้อ ๒ในระเบียบนี้ "การปฏิบัติราชการเพื่อประชาชน"หมายความว่า การดำเนินการของสำนักทะเบียนจนแล้วเสร็จตามคำขอที่ประชาชนยื่นตามพระราชบัญญัติการทะเบียนราษฎร กฎกระทรวง และระเบียบสำนักงานกลางทะเบียนราษฎรเพื่อสำนักทะเบียนกระทำการอันมีผลในทางราชการให้ประชาชนผู้ยื่นคำขอปฏิบัติตามกฎหมายว่าด้วยการทะเบียนราษฎร "วัน"หมายความว่า วันตามปีปฏิทิน "วันทำการ"หมายความว่า วันทำการตามปกติของทางราชการ ข้อ ๓ให้ผู้อำนวยการทะเบียนเป็นผู้รักษาการตามระเบียบนี้ มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ หมวด ๑ บททั่วไป ข้อ ๔การปฏิบัติตามขั้นตอนในระเบียบนี้ ให้นายทะเบียนถือปฏิบัติตามหลักเกณฑ์ที่กำหนดไว้แล้วตามบทบัญญัติแห่งกฎหมายการทะเบียนราษฎรกฎกระทรวง และระเบียบสำนักงานกลางทะเบียนราษฎรซึ่งได้ออกตามกฎหมายดังกล่าวเว้นแต่ขั้นตอนที่มิได้กำหนดการปฏิบัติไว้ในระเบียบนั้นก็ให้ถือปฏิบัติตามขั้นตอนที่กำหนดขึ้นแห่งระเบียบนี้ใช้บังคับแทน ข้อ ๕การนับระยะเวลาการปฏิบัติราชการตามระเบียบนี้ ให้เริ่มนับแต่วันที่ประชาชนได้ยื่นคำขอต่อนายทะเบียน เป็นวันเริ่มต้น ข้อ ๖ให้นับระยะเวลาการปฏิบัติราชการตามระเบียบนี้ เพื่อการดำเนินงานในแต่ละขั้นตอนให้แล้วเสร็จภายในระยะเวลาที่กำหนดไว้ในหมวด ๒ ข้อ ๗เมื่อนายทะเบียนได้รับคำขอแล้วพิจารณาเห็นว่า (๑) หลักฐานที่ผู้ยื่นคำขอนำมาแสดงไม่ครบถ้วนหรือไม่ถูกต้องตามหลักเกณฑ์ ให้แจ้งผู้ยื่นคำขอทราบ เพื่อนำหลักฐานมาให้ครบถ้วนหรือแก้ไขให้ถูกต้องในคราวเดียวกันหากผู้ยื่นคำขอไม่อาจดำเนินการให้แล้วเสร็จในคราวเดียวกันได้ให้นายทะเบียนแจ้งผู้ยื่นคำขอทราบ โดยบันทึกเหตุผลในคำขอ (๒)เป็นกรณีที่ยังไม่มีแนวทางปฏิบัติที่แน่ชัด ให้สรุปความเห็นพร้อมหลักฐานเสนอให้ผู้มีอำนาจตามลำดับชั้นวินิจฉัยสั่งการต่อไป (๓)กรณีจำเป็นอันเนื่องมาจากเหตุสุดวิสัยไม่สามารถดำเนินการได้ ให้นายทะเบียนแจ้งผู้ยื่นคำขอทราบ โดยบันทึกเหตุผลในคำขอ การปฏิบัติตาม(๑) หรือ (๒) หรือ (๓) มิให้นับรวมระยะเวลาดังกล่าวเป็นระยะเวลาในการปฏิบัติตามระเบียบนี้ ข้อ๘ กรณีที่ผู้มีอำนาจวินิจฉัยสั่งการตามกฎหมายการทะเบียนราษฎร กฎกระทรวง และระเบียบสำนักงานกลางทะเบียนราษฎรที่กำหนดไว้ไม่อนุมัติ หรือสั่งการเป็นอย่างอื่น ซึ่งไม่อาจดำเนินการตามที่ร้องขอได้ให้นายทะเบียนแจ้งผู้ยื่นคำขอทราบเป็นหนังสือ และระบุเหตุผลโดยละเอียดพร้อมทั้งยกเลิกคำขอและคืนหลักฐานประกอบคำขอ หมวด ๒ ขั้นตอนและระยะเวลาการปฏิบัติราชการเพื่อประชาชน ของสำนักทะเบียน ข้อ๙ ให้นายทะเบียนหรือผู้มีอำนาจวินิจฉัยสั่งการพิจารณาและดำเนินการตามคำขอของผู้ยื่นคำขอให้แล้วเสร็จตามตารางขั้นตอนและระยะเวลาการปฏิบัติงานทะเบียนราษฎรแนบท้ายระเบียบนี้ ข้อ๑๐ กรณีเป็นการแจ้งต่อผู้ช่วยนายทะเบียนตำบลประจำหมู่บ้าน เมื่อมีการออกหลักฐานการรับแจ้งแล้วให้ผู้ช่วยนายทะเบียนตำบลประจำหมู่บ้าน นำเอกสารหลักฐานดังกล่าวเสนอนายทะเบียนตำบลภายใน ๓๐ วันนับแต่วันที่ได้รับคำขอ และให้นายทะเบียนตำบลดำเนินการตามขั้นตอนและระยะเวลาที่กำหนดในข้อ ๙ ข้อ๑๑ ในการปฏิบัติงานทะเบียนราษฎรกรณีอื่น ซึ่งมิได้กำหนดขั้นตอนและระยะเวลาไว้ตามข้อ ๙ และข้อ ๑๐ให้นายทะเบียนพิจารณาดำเนินการตามคำขอให้แล้วเสร็จภายใน ๑ วันทำการ ให้ใช้ระเบียบนี้ตั้งแต่วันที่ ๑๐ สิงหาคม พ.ศ. ๒๕๓๒ เป็นต้นไป ประกาศณ วันที่ ๑๐ สิงหาคม พ.ศ. ๒๕๓๒ เอนก สิทธิประศาสน์ ผู้อำนวยการทะเบียน[ดูข้อมูลจากภาพกฎหมาย][รก.๒๕๓๒/๑๖๔/๒๐พ/๒๙ กันยายน ๒๕๓๒] พุทธชาด/แก้ไข ๑๒/๐๙/๔๕ A+B( C)